প্রধানমন্ত্রী চাঁদপুরবাসীকে উদ্দেশ্য করে বলেন, আপনারা আমার কাছে কিছু নাই চাইলেও আমি খালি হাতে আসিনি। আমি আজকেই ৪৭টি উন্নয়ন প্রকল্পের উদ্বোধন ও ভিত্তিপ্রস্তর স্থাপন করেছি। এছাড়া চাঁদপুরে একটি মেডিকেল কলেজ করা হবে এবং একটি অর্থনৈতিক জোন প্রতিষ্ঠার ঘোষণা করছি। পাশাপাশি এ জেলাকে পর্যটন জেলা হিসেবে ঘোষণা করা হলো। কারণ খুব সহজেই চাঁদপুরে নৌ-ভ্রমণ করে আসা যায়। এখন পর্যটন খাতে বিনিয়োগ ও সহযোগিতা করা হবে। সরকারে এ উন্নয়ন অব্যাহত রাখতে আগামীতেও নৌকা মার্কায় ভোট দেয়ার জন্য তিনি সকলের প্রতি আহ্বান জানান।